b'\n_START_ARTICLE_\nApgrieztais po\xc4\xbcu pieraksts\n_START_PARAGRAPH_\nApgrieztais po\xc4\xbcu pieraksts jeb apgriezt\xc4\x81 po\xc4\xbcu pierakste (ang\xc4\xbcu: reverse Polish notation), ar\xc4\xab postfiksais pieraksts, postfiks\xc4\x81l\xc4\x81 pierakste (ang\xc4\xbcu: postfix notation), sufiksais pieraksts, sufiks\xc4\x81l\xc4\x81 pierakste (ang\xc4\xbcu: suffix notation) ir matem\xc4\x81tiska pieraksta sist\xc4\x93ma, kur operandi tiek rakst\xc4\xabti pirms operatoriem. Tas ir pret\xc4\x93ji po\xc4\xbcu pierakstam, kur operatoru raksta pirms operandiem. Piem\xc4\x93ram, "3 + 4" apgrieztaj\xc4\x81 po\xc4\xbcu pierakst\xc4\x81 b\xc5\xabs "3 4 +"._NEWLINE_Apgriezto po\xc4\xbcu pierakstu lieto, piem\xc4\x93ram, programm\xc4\x93jamos kalkulatoros (Elektronika, Hewlett-Packard) un uz steku balst\xc4\xabt\xc4\x81s programm\xc4\x93\xc5\xa1anas valod\xc4\x81s (Bitcoin skripts, FORTH, PostScript).'